text: Blogger və yaxud Blogspot internetdə bloq saytı açmağa imkan verən vebsaytdır. Hazırda 2 milyondan çox qeydiyyatdan keçmiş istifadəçisi olan Blogger sistemi istifadəçilərinə ödənişsiz olaraq bloqlar hazırlamağa imkan verir. O, Pyra Labs tərəfindən internetdə məlumat əldə etməkdə hər kəsə yardım etmək məqsədilə təsis edilib və daha sonra Google tərəfindən alınıb. Blogger internetdə ilk bloq xidməti təminatçısıdır. Gündə təxminən 18 milyon baxışla ən çox ziyarət edilən 10 şəbəkə saytından biridir. Türkcə də daxil olmaqla, onlarla dil seçimi ilə xidmətlər təqdim edir. O, istifadəçilərinə "ad".blogspot.com kimi ödənişsiz domen ayırır.